**Ralfs Freibergs** (s. 17. toukokuuta 1991 Riika, Latvian SNT, Neuvostoliitto) on latvialainen jääkiekkopuolustaja. Hän on pelannut ammattilaisurallaan Pohjois-Amerikassa AHL- ja ECHL-sarjoissa sekä Venäjän KHL-liigan Dinamo Riiassa. Lisäksi hän on pelannut Tšekin pääsarjassa ja Saksan DEL-liigassa. Latviaa hän on edustanut seitsemissä MM-kilpailuissa ja kahdessa olympiaturnauksessa.

Ura
---

### Seuraura

Freibergs on HK Prizma Riian kasvatti. Hän pelasi joukkueessa ensimmäiset miesten pelinsä Latvian toiseksi korkeimmalla sarjatasolla kaudella 2007–2008. Kaudella 2008–2009 Freibergs debytoi Latvian pääsarjassa. Kauden 2009–2010 hän aloitti Valko-Venäjän Ekstraligan latvialaisjoukkue Dinamo-Juniors Riiassa, mutta Freibergs siirtyi kuitenkin kesken kauden Pohjois-Amerikkaan ja NAHL-joukkue Texas Tornadoon. Kaudella 2010–2011 hän voitti tehoilla 7+48=55 koko liigan puolustajien piste- ja syöttöpörssin sekä joukkueensa sisäisen syöttöpörssin. Freibergs voitti myös Tornadon sisäisen tehotilaston lukemalla +21. Hänet valittiin kauden päätteeksi NAHL:n parhaaksi puolustajaksi, ensimmäiseen tähdistökentälliseen sekä eteläisen divisioonan tähdistökentälliseen.

USHL-joukkue Waterloo Black Hawks varasi Freibergsin 110. pelaajana vuonna 2011, mutta hän siirtyi kaudeksi 2011–2012 samassa liigassa pelaavaan Lincoln Starsiin. Freibergs voitti USHL:n puolustajien piste- ja syöttöpörssin tehoilla 8+35=43 ja valittiin kauden päätteeksi liigan toiseen tähdistökentälliseen. Kaudeksi 2012–2013 hän siirtyi opiskelemaan Bowling Greenin osavaltionyliopistoon. Freibergs joutui kuitenkin huilaamaan 33 ensimmäistä otteluaan, sillä hänet katsottiin Latvian ja Valko-Venäjällä pelattujen pääsarjaotteluiden perusteella ammattilaistaustaiseksi kiekkoilijaksi, joilla ei ole suoraa pääsyä NCAA:han. Freibergs pelasi kauden aikana kahdeksan ottelua tehden seitsemän tehopistettä. Kaudella 2013–2014 hän oli Bowling Greenin tehokkain puolustaja tehoilla 3+19=22.

Kesällä 2014 NHL-varaamaton Freibergs liittyi NHL-joukkue Philadelphia Flyersin nuorten pelaajien harjoitusleirille. Elokuussa hän teki vuoden mittaisen sopimuksen AHL-joukkue St. John's IceCapsin kanssa. Valtaosan kaudesta 2014–2015 hän pelasi kuitenkin ECHL-joukkue Ontario Reignissa. Syyskuussa 2015 Freibergs teki vuoden mittaisen sopimuksen AHL-joukkue Grand Rapids Griffinsin kanssa. Hän aloitti kauden 2015–2016 kuitenkin ECHL:n Toledo Walleyen vahvuudessa. Freibergs pelasi siellä koko kauden ja oli joukkueen tehokkain puolustaja tehoilla 7+22=29. Hän voitti myös Walleyen sisäise tehotilaston lukemalla +22. Freibergs ei kuitenkaan pelannut enää pudotuspeleissä, sillä joukkue lainasi hänet Latvian A-maajoukkueen käyttöön MM-kilpailuihin.

Heinäkuussa 2016 Freibergs palasi kotimaahansa ja siirtyi try-outille KHL-joukkue Dinamo Riikaan. Hän pelasi koko kauden Riiassa ja teki 38 ottelussa kuusi pistettä. Seuraavaksi kaudeksi hän siirtyi koesopimuksen kautta Tšekin Extraliigan HC Zlíniin. Ensimmäisellä kaudellaan Zlínissä Freiburgs teki 26 pistettä 52 ottelussa. Kauden jälkeen hän teki kaksivuotisen jatkosopimuksen joukkueen kanssa. Freibergs edusti Zlíniä lopulta kolmen kautta ja pelasi tuona aikana kaikissa joukkueensa 167 ottelua.

Freibergs aloitti kauden 2020–2021 HC Brnossa, mutta hän siirtyi sieltä tammikuussa 2021 HC Třineciin. Třinec ja Freibergs voittivat keväällä Tšekin-mestaruuden. Freibergs siirtyi kaudeksi 2021–2022 KHL-liigan Dinamo Riikaan, mutta Venäjän hyökättyä Ukrainaan joukkue vetäytyi sarjasta. Freibergs siirtyi helmikuussa 2022 Saksan DEL-liigan Iserlohn Roostersiin. Freibergs vaihtoi kauden jälkeen Saksan Tšekin pääsarjan HC Litvínoviin.

### Maajoukkueura

Freibergs pelasi alle 18-vuotiaiden I-divisioonan MM-kilpailuissa vuosina 2008 ja 2009. Freibergs jakoi vuoden 2008 turnauksen B-lohkon tehotilaston voiton joukkuetovereidensa Edgars Dīķisin ja Aldis Popensin kanssa lukemalla +7. Hän voitti hopeaa. Vuoden 2009 turnaus päättyi B-lohkon kultaan ja nousuun seuraavaksi vuodeksi pääsarjaan. Freibergs pelasi myös alle 20-vuotiaiden MM-kilpailuissa vuosina 2009, 2010 ja 2011. Viimeksi mainitussa turnauksessa Latvia pelasi I-divisioonan A-sarjassa, jonka kultaa joukkue voitti ja nousi taas seuraavaksi vuodeksi pääsarjaan. Freibergs palkittiin turnauksen parhaana puolustajana.

Freibergs edusti Latviaa vuoden 2013 MM-kilpailuissa. Hän pelasi myös Sotšin olympiakisoissa 2014, mutta Latvian kisojen viimeiseksi jääneen puolivälieräottelun jälkeen Freibergs jäi kiinni dopingin käytöstä annettuaan positiivisen näytteen dehydrokloorimetyylitestosteronin käytöstä. Hän antoi puhtaan näytteen sekä ennen olympialaisia että niiden jälkeen, mutta steroidi oli kuitenkin niin uusi, että se ei näkynyt kaikissa testeissä. Freibergs kiisti *delfi.lv*-sivustolle antamassaan haastattelussa antaneensa positiivisen näytteen. Freibergs sai kahden vuoden kilpailukiellon. Hän valitti tapauksesta urheilun kansainväliseen vetoomustuomioistuimeen, mutta se hylkäsi Freibergsin valituksen. Latvian joukkueesta positiivisen doping-näytteen antoi myös Vitālijs Pavlovs, mutta Latvia sai kuitenkin pitää turnauksen kahdeksannen sijansa.

Freibergs palasi maajoukkuekuvioihin jälleen ennen vuoden 2016 MM-kilpailuja, jolloin hänet valittiin myös lopulliseen kisajoukkueeseen. Vuonna 2017 Freibergs edusti Latviaa sekä olympiakarsinnoissa että MM-kilpailuissa. Latvian joukkueessa Freibergs oli myös vuosien 2018, 2019, 2021, 2022 ja 2023 MM-turnauksissa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2007–2008 | HK Prizma Riika | LAT-2 | 15 | 0 | 3 | 3 | 8 | – | – | – | – | – |  |  |  |  |  |  | U18d1 | 5 | 0 | 1 | 1 | 0 |
| 2008–2009 | HK Prizma/Hanza Riika | Latvia | 23 | 1 | 7 | 8 | 24 | – | – | – | – | – |  |  |  |  |  |  | U18d1 | 5 | 0 | 1 | 1 | 8 |
|  |  |  |  |  |  |  |  |  |  |  |  |  |  |  |  |  |  |  | JMM | 6 | 1 | 1 | 2 | 10 |
| 2009–2010 | Dinamo-Juniors Riika | BXL | 33 | 0 | 3 | 3 | 34 | – | – | – | – | – |  |  |  |  |  |  | JMM | 6 | 0 | 3 | 3 | 12 |
|  | Texas Tornado | NAHL | 26 | 1 | 17 | 18 | 36 | 5 | 0 | 2 | 2 | 4 |
| 2010–2011 | Texas Tornado | NAHL | 53 | 7 | 48 | 55 | 45 | 4 | 0 | 3 | 3 | 8 | Ykköstähdistö |  |  |  |  |  | JMMd1 | 5 | 1 | 2 | 3 | 6 |
| 2011–2012 | Lincoln Stars | USHL | 60 | 8 | 35 | 43 | 40 | 7 | 0 | 2 | 2 | 4 | Kakkostähdistö |
| 2012–2013 | Bowling Green State Univ. | NCAA | 8 | 1 | 6 | 7 | 4 | – | – | – | – | – |  |  |  |  |  |  | MM | 7 | 0 | 1 | 1 | 4 |
| 2013–2014 | Bowling Green State Univ. | NCAA | 37 | 3 | 19 | 22 | 51 | – | – | – | – | – |  |  |  |  |  |  | OK | 5 | 0 | 1 | 1 | 0 |
| 2014–2015 | Ontario Reign | ECHL | 52 | 3 | 14 | 17 | 16 | 6 | 0 | 0 | 0 | 0 |
|  | St. John's IceCaps | AHL | 5 | 0 | 2 | 2 | 2 | – | – | – | – | – |
| 2015–2016 | Toledo Walleye | ECHL | 61 | 2 | 27 | 29 | 61 | – | – | – | – | – |  |  |  |  |  |  | MM | 6 | 0 | 0 | 0 | 6 |
| 2016–2017 | Dinamo Riika | KHL | 38 | 1 | 5 | 6 | 30 | – | – | – | – | – |  |  |  |  |  |  | OKK | 3 | 0 | 0 | 0 | 0 |
| 2017–2018 | HC Zlín | ČEL | 52 | 3 | 23 | 26 | 42 | 4 | 0 | 4 | 4 | 6 |  |  |  |  |  |  | MM | 8 | 0 | 1 | 1 | 2 |
| 2018–2019 | HC Zlín | ČEL | 52 | 5 | 19 | 24 | 38 | 5 | 1 | 0 | 1 | 8 |  |  |  |  |  |  | MM | 6 | 0 | 3 | 3 | 27 |
| 2019–2020 | HC Zlín | ČEL | 52 | 3 | 20 | 23 | 32 | 2 | 0 | 0 | 0 | 0 |
| 2020–2021 | HC Kometa Brno | ČEL | 29 | 2 | 6 | 8 | 12 | – | – | – | – | – |  |  |  |  |  |  | MM | 7 | 0 | 3 | 3 | 0 |
|  | HC Třinec | ČEL | 15 | 0 | 6 | 6 | 6 | 16 | 3 | 6 | 9 | 2 |
| 2021-2022 | Dinamo Riika | KHL | 34 | 0 | 2 | 2 | 37 | – | – | – | – | – |  |  |  |  |  |  | OQ | 3 | 0 | 0 | 0 | 2 |
|  | Iserlohn Roosters | DEL | 10 | 0 | 2 | 2 | 0 | – | – | – | – | – |  |  |  |  |  |  | OK | 4 | 0 | 0 | 0 | 2 |
| 2022–2023 | HC Litvínov | ČEL | 43 | 2 | 12 | 14 | 53 | 3 | 0 | 0 | 0 | 0 |
| 5 kautta | yhteensä | ČEL | 243 | 15 | 86 | 101 | 183 | 30 | 4 | 10 | 14 | 16 |
| 2 kautta | yhteensä | ECHL | 113 | 5 | 41 | 46 | 77 | 6 | 0 | 0 | 0 | 0 |
| 2 kautta | yhteensä | KHL | 72 | 1 | 7 | 8 | 67 | – | – | – | – | – |
| 1 kausi | yhteensä | AHL | 5 | 0 | 2 | 2 | 2 | – | – | – | – | – |
| 1 kausi | yhteensä | BXL | 33 | 0 | 3 | 3 | 34 | – | – | – | – | – |

Lähteet
-------

* Ralfs Freibergs The Internet Hockey Databasessa (englanniksi)
* Ralfs Freibergs *Elite Prospects*. Everysport Media Group AB.  (englanniksi)

### Viitteet

1. 1 2 3  Ralfs Freibergs The Internet Hockey Databasessa (englanniksi)
2. 1 2 3 4 5 6 7  Ralfs Freibergs *Elite Prospects*. Everysport Media Group AB.  (englanniksi)
3. ↑  Wagner, John: Latvian defenseman eager to play in his first NCAA game Saturday  31.1.2013. BOWLING GREEN:  The Blade. Viitattu 23.7.2014. (englanniksi)
4. ↑  Ralfs Freibergs: Latvian Defender Invited to Prospect Camp *Philadelphiaflyersfansite.com*.  20.6.2014. The Fansite Network. Viitattu 23.7.2014. (englanniksi)[vanhentunut linkki]
5. ↑  IceCaps re-sign Fredheim, sign Freibergs  8.8.2014. St. John's IceCaps.  Arkistoitu 9.8.2014. Viitattu 9.8.2014. (englanniksi)
6. ↑  GRIFFINS BEGIN TRAINING CAMP MONDAY  27.9.2015. GRAND RAPIDS, Mich.:  Grand Rapids Griffins.  Arkistoitu 5.1.2016. Viitattu 27.12.2015. (englanniksi)
7. ↑  ECHL TRANSACTIONS – OCT. 5 *ECHL.com*.  5.10.2015. The ECHL. Viitattu 27.12.2015. (englanniksi)
8. ↑  Toledo Walleye on Instagram (englanniksi)
9. ↑  Siliņš, Andrejs: Freibergs pagarina līgumu ar "Zlin" līdz 2020. gadam *Sportacentrs.com*.  29.1.2018. Viitattu 15.9.2019. (latviaksi)
10. ↑  Hokejisty Brna posílil obránce Freibergs a útočník Schneider. Opouští ji Čiliak *Zprávy z Moravy*.  1.5.2020. Morava Dyje Media. Viitattu 27.5.2023. (tšekiksi)
11. ↑  Lotyšský obránce Freibergs mění působiště, z Komety jde do Třince *iDNES.cz*.  29.1.2021. MAFRA. Viitattu 27.5.2023. (tšekiksi)
12. ↑  Roosters verpflichten Ralfs Freibergs  28.2.2022. Iserlohn Roosters. Viitattu 27.5.2023. (saksaksi)
13. ↑  Palojärvi, Otto: Taas kaksi doping-käryä: Laki ei ole kaikille sama  26.4.2014. Uusi Suomi. Viitattu 23.7.2014.
14. ↑  Latvian olympiajoukkueen dopingepäilty kiistää käryn  26.4.2014. SuomiKiekko. Viitattu 23.7.2014.
15. ↑  Lyhyesti: Freibergsille kahden vuoden panna *Helsingin Sanomat*.  1.4.2015. Viitattu 17.3.2017.